section_heading: Najbolji strijelac i igrač
paragraph_text: Na završetku prvenstva, šestorica su igrača bila izjednačena za osvajanje Zlatne kopačke za najboljeg strijelca turnira: Mario Mandžukić, Mario Gómez, Cristiano Ronaldo, Alan Džagojev, Mario Balotelli i Fernando Torres; svaki s 3 pogotka na turniru. U slučaju izjednačenja, zlatna se kopačka daje igraču s najviše asistencija. Samo su dvojica najboljih strijelaca imala po 1 asistenciju, Fernando Torres i Mario Gómez. U takvom se slučaju gleda koji je igrač odigrao manje minuta na prvenstvu, a Torres je igrao 92 minute manje od Gómeza, tako osvojivši Zlatnu kopačku.